सेना ने कब्जे में लिया, जांच के लिए साथ ले गई, मिसगाइडेड बताया जा रहा
चंडीगढ़ में एक बार फिर बम शेल मिला है। इसको लेकर हुई जांच में यह मिला है कि यह बम शेल सुखना चो में बहर आया है। बताया यह भी जा रहा है कि जहां बम मिला है कि वहां आसपास 40 हजार से ज्यादा आबादी रहती है।
चंडीगढ़ के सेक्टर 26 में बम शेल मिला है। जिससे इलाके में हड़कंप मच गया। यह बम शेल बापूधाम कॉलोनी के पीछे पड़ा हुआ था। इसका पता चलते ही पुलिस ने इलाके को सील कर दिया। वहां सारा ट्रैफिक रोक दिया गया। बम शेल 51MM का बताया जा रहा है। जिसे सेना इस्तेमाल करती है।
इसके बाद सेना यहां जांच के लिए पहुंची। जिसके बाद बम को कवर कर वह अपने साथ चंडी मंदिर यूनिट में ले गई। इसकी आगे की जांच वहीं होगी। शुरूआती जानकारी के मुताबिक इसे मिसगाइडेड बमशेल बताया जा रहा है।
सुखना में नहाने गए बच्चों ने देखा
चंडीगढ़ पुलिस के मुताबिक सुखना में कुछ बच्चे नहाने के लिए गए थे। इसी दौरान उनकी नजर बम शेल पर पड़ी। वह इसे उठाकर शास्त्री नगर की तरफ ले आए। जिसके बाद पता चला कि यह बम है। फिर सूचना तुरंत पुलिस को दी गई। जिसके बाद IT पार्क की पुलिस मौके पर पहुंची।
बम को रेत की बोरियों से ढका
पुलिस ने मौके पर पहुंचकर वहां जमा लोगों को हटाया। फिर बम शेल को रेत की बोरियों से कवर कर दिया गया ताकि अगर कहीं उसमें धमाका हो तो आसपास के इलाकों में कोई नुकसान न हो। उसके चारों तरफ भी पुलिस की तैनाती कर दी गई है।
पुल और रोड पूरी तरह सील की गई
पुलिस ने बम बरामद होते ही उसे कवर कर लिया। इसके बाद मनीमाजरा से सेक्टर 26 की रोड को बंद कर दिया गया था। इसके अलावा जिस शास्त्री नगर पुल पर बम को कवर किया गया है, उसे पूरी तरह से सील कर दिया गया था।हालांकि बम को ले जाने के बाद पुलिस ने इलाके में ट्रैफिक खोल दिया है।
पानी में बहकर आने की आशंका
पुलिस की शुरूआती जांच में संभावना जताई जा रही है कि यह कहीं से बहकर सुखना चो में आया है। हाल ही में बारिश की वजह से काफी उथल-पुथल मची है। उसी पर यह बम शेल कहीं जमीन में दबे होने और अब बारिश के पानी के साथ बहकर आने की संभावना के एंगल से इसकी जांच की जा रही है।
ये खबर भी पढ़ें...
पंजाब व हरियाणा CM आवास के पास बम मिला:थोड़ी दूरी पर हेलीपैड भी, आर्मी इसे कल करेगी डिफ्यूज​​​​​
चंडीगढ़ के सेक्टर 2 स्थित राजिंदरा पार्क आम के बाग में सोमवार दोपहर जिंदा बम मिलने से हड़कंप मच गया। यह VVIP इलाका है। जहां नजदीक में ही पंजाब के CM भगवंत मान और हरियाणा के मुख्यमंत्री मनोहर लाल खट्‌टर का सरकारी आवास है। यही नहीं, इसकी कुछ दूरी पर हेलीपेड है, जहां CM भगवंत मान का हेलिकॉप्टर उतरता है